Viliam V. (Bavorsko)

**Viliam V. Zbožný** (* 29. september 1548† 7. február 1626) bol bavorský vojvoda, ktorý vládol v rokoch 1579 až 1597. Pochádzal z dynastie Wittelsbachovcov. Bol synom vojvodu Albrechta V. Bavorského a jeho manželky, rakúskej arcivojvodkyne Anny Habsburskej.

## Život
Viliam bol ráznym stúpencom protireformácie. Svojmu vlastnému bratovi Ernestovi zaistil v roku 1583 úrad kolínskeho arcibiskupa, ktorý napokon prešiel do rúk rodu Wittelsbachovcov až po 180 rokoch. Nekatolícki veriaci museli v tomto prípade odísť z Bavorska. Vojvoda zaviedol činnosť duchovnej rady (*Geistlicher Rat*), ktorá mu radila v teologických záležitostiach, pričom bola nezávislá od tajnej. Duchovná rada dohliadala na katolícky klérus vo vojvodstve a to pomocou pravidelných vizitácií. Vydávala takisto diplomy vojvodským úradníkom, ktoré zaznamenávali ich každoročné spovede a sväté prijímanie. Zároveň bola jej činnosť známa vďaka tomu, že sa zaslúžila o zakladanie katolíckych internátov s misionárskou a vzdelávacou úlohou, spravované relatívne novými rádmi, predovšetkým jezuitmi a kapucínmi pre mužov a uršulínkami pre ženy. V čase jeho vlády došlo k sérii popráv pre lov na čarodejnice. Viliamova finančná podpora cirkevným projektom, ktoré zahŕňali taktiež misie mimo územia Bavorska (napr. až v Ázii a Amerike ), veľmi zaťažila vojvodskú pokladnicu. Dňa 15. októbra roku 1597 Viliam abdikoval v prospech svojho vlastného syna Maximiliána a zvyšok svojho života strávil v modlitbách v priestoroch kláštora. Skonal dňa 7. februára roku 1626 v starom Schleißheimskom zámku. Miestom jeho posledného odpočinku bol Kostol svätého Michala v Mníchove.

## Manželstvo a potomkovia
Viliam V. Bavorský uzavrel svadobný sobáš s Renátou ako dcérou lotrinského vojvodu Františka I. Manželský pár priviedol na svet dovedna až 10 detí:

* 1. Krištof (*/† 23. 1. 1570)
* 2. Kristína (* 23. 9. 1571 – † 27. 4. 1580)
* 3. Maximilián I. (* 17. 4. 1573 Mníchov – † 27. 9. 1651 Ingolstadt), vojvoda bavorský od roku 1597 až do svojej smrti a od roku 1623 kurfist bavorský a falcký
*: I. ⚭ 1595 Alžbeta Lotrinská (* 9. 10. 1574 Nancy – † 4. 1. 1635 Braunau am Inn)
*: II. ⚭ 1635 Mária Anna Habsburská (* 13. 1. 1610 Štajerský Hradec – † 25. 9. 1665 Mníchov)
* 4. Mária Anna (* 8. 12. 1574 Mníchov – † 8. 3. 1616 Štajerský Hradec)
*: ⚭ 1600 Ferdinand II. (* 9. 7. 1578 Štajerský Hradec – † 15. 2. 1637 Viedeň), vojvoda štajerský od roku 1590 až do svojej smrti a od roku 1619 cisár rímsky, kráľ český, uhorský, chorvátsky a arcivojvoda rakúsky
* 5. Filip Viliam (* 22. 9. 1576 Mníchov – † 18. 5. 1598 Dachau), kardinál, knieža-biskup v Rezne
* 6. Ferdinand ( *6. 10. 1577 Mníchov – † 13. 9. 1650 Arnsberg), kolínsky arcibiskup-kurfist
* 7. Eleonóra Magdaléna (* 7. 10. 1578 – † 18. 4. 1579)
* 8. Karel (* 30. 5. 1580 – † 27. 10. 1587)
* 9. Albrecht VI. (* 26. 2. 1584 Mníchov – † 5. 7. 1666 tamtiež), bavorsko-leuchtenberský vojvoda
*: ⚭ 1612 Mechtylda Leuchtenberská (* 24. 10. 1588 Viedeň – † 1. 6. 1634 Laufen)
* 10. Magdaléna (* 4. 7. 1587 Mníchov – † 25. 9. 1628 Neuburg an der Donau)
*: ⚭ 1613 Wolfgang Viliam Neuburský (* 4. 11. 1578 Neuburg an der Donau – † 20. 3. 1653 Düsseldorf), falcgróf neuburský a vojvoda z Bergu a Jülichu od roku 1614 až do svojej smrti

## Vývod z predkov

## Iné projekty

## Zdroj

Kategória:Wittelsbachovci
Kategória:Osobnosti z Landshutu